“Die lekkerste tyd op die plaas , is oestyd. Dan is hier baie mense wat geleer moet word om ‘n boom te verstaan. As die oes mooi is, moes ek die manne briek dat dinge nie te rof gaan nie. Snoeityd was my kos. Ek glo dat mens nie vir ander mense net moet voorsê wat om te doen nie. Jy wys hom en dan laat jy hom dink oor hoekom dit so gedoen word.”
Gert is dankbaar vir die opleiding en dienste wat hy en sy gesin hier ontvang het. “Ek het hier besef dat my keuses bepaal waar ek is en waarheen ek oppad is. Ek is dankbaar dat ek ook my kinders op die pad kon sit sodat hulle in die lewe kan vorder.”
“Koelfontein moet hou wat hulle het. Ons sal ver kom met dit waarmee hulle besig is. Ek kan sien baie kopwerk gaan in die werk hier, dinge bly nie net dieselfde nie. Ek is ‘n trotse Koelfonteiner en sal altyd een bly. Dis ‘n spogplaas hierdie.”